Seks point i de seneste fire kampe er det blevet til for Frederikshavn Fox, og dermed er de nordjyske oprykkere godt på vej til at forny sæsonkortet til håndboldligaen. Ved halvleg var det dog nodjyderne som halsede efter vestjyderne med 8-10, men de 700 tilskuere kunne dog se hjemmeholdet hive sejren hjem i 2. halvleg. Gudbjörg Gudmannsdottir, Judit Csenki-Siraly og Lina Möller delte alle tre topscoreværdigheden med fem mål. Efter dagens sejr over Team Esbjerg er rævene placeret på en øjeblikkelig 8. plads i ligaen med ti point. Næste opgave for Frederikshavn Fox bliver topholdet Ikast som indtager andenpladsen i kvindernes liga.

Opsummering:
Frederikshavn Fox er godt på vej til at sikre sig endnu en sæson i kvindernes håndboldliga. I dag vandt holdet på hjemmebane med 23-19 over Team Esbjerg.